b'\n_START_ARTICLE_\nRenata Salecl\n_START_SECTION_\n\xc5\xbdivljenje in dr\xc5\xbeavljanski aktivizem\n_START_PARAGRAPH_\nSalecl je osnovno \xc5\xa1olo od 1968 do 1976 obiskovala v Slovenj Gradcu, \xc5\xa1olanje pa nadaljevala v gimnaziji Ravne na Koro\xc5\xa1kem. Leta 1980 je za\xc4\x8dela \xc5\xa1tudirati filozofijo in sociologijo na Filozofski fakulteti na Univerzi v Ljubljani. V tem \xc4\x8dasu se je prav tako povezala v krog intelektualcev na Ljubljanski \xc5\xa1oli za psihoanalizo, kjer je kombinirala \xc5\xa1tudij o Lacanovi psihoanalizi z nem\xc5\xa1kim idealizmom in kriti\xc4\x8dno teorijo. V poznih 1980-ih je postala aktivna v levi liberalni opoziciji slovenskega komunisti\xc4\x8dnega re\xc5\xbeima. Na prvih demokrati\xc4\x8dnih volitvah v Sloveniji aprila 1990 je neuspe\xc5\xa1no kandidirala za slovenski parlament na listi Zveze socialisti\xc4\x8dne mladine Slovenije - Liberalne stranke. Po letu 1990 je zapustila strankarsko politiko, vendar je ostala aktivna v javnem \xc5\xbeivljenju, \xc5\xa1e posebej kot komentator._NEWLINE_Poro\xc4\x8dena je bila s slovenskim filozofom Slavojem \xc5\xbdi\xc5\xbekom, s katerim imata sina.\n_START_SECTION_\nDelo\n_START_PARAGRAPH_\n\xc5\xa0tudirala je filozofijo na Univerzi v Ljubljani, kjer je diplomirala z diplomsko nalogo o Michel Foucaultovi teoriji o mo\xc4\x8di, pod mentorstvom filozofa Bo\xc5\xbeidarja Debenjaka. Od 1986 dela kot raziskovalka na In\xc5\xa1titutu za kriminologijo pri Pravni fakulteti v Ljubljani. 1991 je doktorirala na oddelku za sociologijo na Univerzi v Ljubljani pod nadzorom Draga Braca Rotarja. Njeno delo se osredoto\xc4\x8da na zdru\xc5\xbeevanje prava, psihoanalize in kriminologije. Ukvarjala se je tudi s teorijo kaznovanja, analizo o skupnih zna\xc4\x8dilnostih pozno-kapitalisti\xc4\x8dnega vztrajanja na izbirah ter s pove\xc4\x8danim ob\xc4\x8dutkom tesnobe in krivde v post-modernih primerih._NEWLINE_Salecl je povezana med drugim tudi z gibanjem o kriti\xc4\x8dnih pravnih \xc5\xa1tudijah. Kot profesorica je v svojem \xc5\xbeivljenju u\xc4\x8dila pravo na oddelku za pravo na Ekonomski \xc5\xa1oli v Londonu in zdaj redno obiskuje njihove oddelke za biolo\xc5\xa1ko znanost, biomedicino, biotehnologijo in sociologijo. Trenutno u\xc4\x8di na pravni univerzi Birkbeck v Londonu. Velikokrat u\xc4\x8di kot gostujo\xc4\x8da profesorica na pravni \xc5\xa1oli Cardoso v New Yorku, univerzi George Washington v Washingtonu in Humboldt v Berlinu. Bila je \xc4\x8dlanica in\xc5\xa1tituta Institute for Advanced Study v Berlinu med letoma 1997 in 1998._NEWLINE_Redno pi\xc5\xa1e tudi \xc4\x8dlanke za razli\xc4\x8dne evropske revije kot sta Delo (Ljubljana) in La Vanguardia (Barcelona).'